گەنجیگ وینەی گردەوبیون شمارەی فرەیگ لە کراکارەیل دلیڤری لەوەردەم ماڵیگ درووکانی بڵاو کرد، ک گوایە کەسیگ لەی ماڵە داوای ئی هەمکەی خوەراکە کردیە لە شار هامبورگ.
گەنجەگە وت: کابرایگ نەناسیاگ داوا لە ١٠٠ چیشتەخانە کردیە خواردن شام ئەرایان کل بکەێد، و وتیە هەناێ خواردنەگە رەسێد پویلەگەی دەم، وەلێ هەناێ رەسینە ماڵەگە، دەرچگ ئی کابرا ئی هەمکەی کەسە خەڵەتانیە و ناونشانەگە درووکانیە.
لەناو وینەیل بڕیگ ماشین لەناوڕاس جادە وسیانە تا دلیڤری بڕەسننە خاوەنی، وەرجەیەگ دەرکەفێد ک ئی کابرا درووزنە.
